cyanic-selkie/wikianc huggingface dataset:
আর্মিন স্টাইগেনবার্গার
কর্মজীবন
এছাড়াও তিনি ২০০৭ থেকে ২০১৫ পর্যন্ত, এনরিকো স্ট্রাথাউসেনের সাথে উপস্থাপক হিসেবে কাজ করেছেন "বিউটিফুল স্টাটারিং" নামক বেতার অনুষ্ঠানে। অনুষ্ঠানটি তোতলামো এবং এ সম্পর্কিত সামাজিক দৃষ্টিভঙ্গি ও এর ফলাফল স্বরুপ বৈষম্য নিয়ে কাজ করত। অনুষ্ঠানটিকে তোতলামো সংক্রান্ত সামাজিক বৈষম্যের বিপরীতে একটি সফল প্রচেষ্টা বলে ধরা হত। অনুষ্ঠানটির দুজন উপস্থাপকই তোতলা ছিলেন এবং বিষয়টি তৎকালীন সময়ে অদ্ভুত এবং বৈশিষ্টসুচক ছিল যেহেতু সাধারণত তোতলামো বৈশিষ্ট সম্পন্ন ব্যক্তিরা বেতার এবং টেলিভিশন মিডিয়ায় অনাকাঙ্ক্ষিত ছিলেন।
আর্মিন স্টাইগেনবার্গার বর্তমানে সস্ত্রীক, মিউনিখে বাস করেন।
আব্দুর রহমান বাবা
আব্দুর রহমান বাবা (জন্ম ১৬৫৩ -মৃত্যু ১৭১১) (عبدالرحمان بابا),রহমান বাবা নামেও পরিচিত, পাকিস্তানের একজন স্বনামধন্য পশতু সুফি দরবেশ এবং কবি ছিলেন। তিনি এবং তার সমসাময়িক কবি খোশাল খান খাট্টাক আফগানিস্তান ও পাকিস্তানের পশতু সাহিত্যেরে জনপ্রিয় কবিদের অন্যতম বলে বিবেচনা করা হয়।
তার কাব্যে স্থানীয় সংস্কৃতির একটি রহস্যমূলক শান্তিপূর্ণ দিক বর্ণীত হয়েছে।
বংশগতি
আব্দুর রহমানের বংশ পরম্পরা হল পশতু সম্প্রদায়ভুক্ত ঘোরয়াখেল যা মোহাম্মদী বংশের সাথে মিলিত হয়েছে। রহমানের পূর্বপুরুষ ত্রয়োদশ শতাব্দী থেকে ষোড়শ শতাব্দীরর মধ্যে হিন্দু কুশ পর্বত থেকে পেশেয়ার উপাত্যকায় নিজেদের বসতি স্থায়ীভাবে স্থানান্তর করে। তিনি পেশোয়ারের উপকন্ঠে একটি ছোট বসতিতে বেড়ে উঠতে থাকেন। রহমান বাবা ঐ এলাকায় আপাতদৃষ্টিতে শান্তিতে ববসবাস করতে থাকেন, এবং তিনি কখনো তার সময়কার চলা আন্তঃজাতিগত সংঘর্ষে নিজের সম্পৃক্ততারর কথা উল্লেখ করেননি। তার পরিবারের ইতিহাস সম্পর্কে বিভিন্ন ধরনের মতবাদ রয়েছে। অনেক মতামত প্রদানকারীরা একমত হয়েছেন যে তার পরিবার তাার গ্রামের প্রধান  (দলপতি) ছিলেন। রহমান বাবা খুবই জ্ঞানী ব্যক্তি হওয়া সত্ত্বেও তিনি সাদাসিধে জীবন যাপনে অভ্যস্ত ছিলেন। তিনি নিজে দাবি করতেন, “স্বর্ণ পাত্রে যদিও পান করার জ্য সুমিষ্ট পানীয় থাকে, তবুও আমি আমার ঐ মাটির পাত্রের পানিকেই শ্রেয় বিবেচনা করি”।
আব্দুর রহমান বাবা ১৭১৫ খ্রিষ্টাব্দে মৃত্যু বরণ করেন। তার সমাধি(মাজার) পেশোয়ারের দক্ষিণ উপকন্ঠে (রিং রোড হাজার খওয়ানি) অবস্থিত। তারর মাজার একটি বড় গম্বুজ বিশিষ্ট বড় কক্ষ। কবি এবং আধ্যাত্ববাদে বিশ্বাসীদের জজন্য তার মাজার তার জনপ্রিয় কবিতাগুচ্ছ সংগ্রহ ও পাঠের জন্য গুরুত্বপূর্ণ স্থান হিসেবে বিবেচিত হয়। প্রতি বছরের এপ্রিলে তার ওরছ মহাসমারোহ পালিত হয়ে থাকে।
তরিকতের প্রেক্ষাপট
রহমান বাবা একজন সাধক ছিলেন কিন্তু তিনি কার হাতে বায়াত দান করেছিলেন বা কোন তরিকার অনুসারী ছিলেন সেটা নিয়ে বিভিন্ন ধরনের মতবাদ রয়েছে যার কোন দালিলিক সত্যতা পাওয়া যায়নি। সাবির অনুমান করেন যে রহমান নকশবন্দিয়া তরিকার অনুসারী ছিলেন, সাথে সাথে তিনি পীর বাবার সন্তানদের নিকট সুফিবাদের সশিক্ষা গ্রহণ করেন। শিমেল এবং সাদ আহমেদ বক্স তাকে চিশতিয়া তরিকার হিসেবে নিযুক্ত করেন। আকাব, নিজে কাদেরিয়া তরিকার খলিফা (প্রতিনিধি), তাকে কাদেরিয়া তরিকার খলিফা (প্রতিনিধি) বলে
এএফসি–ওএফসি চ্যালেঞ্জ কাপ
এএফসি–ওএফসি চ্যালেঞ্জ কাপ হল এএফসি ও ওএফসি কর্তৃক যৌথভাবে পরিচালিত একটি ফুটবল কাপ যা মূলত দুই মহাদেশের মহাদেশীয় চ্যাম্পিয়নদের মধ্যে অনুষ্ঠিত হত। ওশেনিয়ার ওএফসি নেশন্স কাপ ও এশিয়ার এএফসি এশিয়ান কাপ বা এশিয়ান গেমস প্রতিযোগিতার চ্যাম্পিয়নদের মধ্যে এই কাপ অনুষ্ঠিত হত।
প্রথম আসরে (২০০১) জাপান অস্ট্রেলিয়াকে ৩–০ গোলে হারিয়ে কাপ জিতে নেয়।
দ্বিতীয় আসর:২০০৩
বিঃদ্রঃ:- এই ম্যাচটি আসলে দুই লেগ বিশিষ্ট হবার কথা ছিল যা অকল্যান্ড শহরে অনুষ্ঠিত হবার কথা ছিল। অকল্যান্ড লেগ ২৮ মার্চ ও তেহরান লেগ ৪ এপ্রিল হবার কথা ছিল। কিন্তু ইরাক যুদ্ধের কারণে পিছিয়ে যায় ও এক লেগ বিশিষ্ট ম্যাচ হয়।
কাটোয়ার যুদ্ধ (১৭৪২)
কাটোয়ার প্রথম যুদ্ধ ১৭৪২ সালের ২৭ সেপ্টেম্বর বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব এবং মারাঠাদের মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয় ।
যুদ্ধের ঘটনাবলি
বাংলার নবাব আলীবর্দী খান মারাঠাদের বিতাড়িত করার সংকল্প গ্রহণ করেন। এ উদ্দেশ্যে তিনি রাজধানী মুর্শিদাবাদ থেকে অগ্রসর হয়ে কাটোয়ায় মারাঠাদের প্রধান ঘাঁটির বিরুদ্ধে অগ্রসর হন । মারাঠা নেতা ভাস্কর পণ্ডিত এসময় কাটোয়ায় মহা ধুমধামের সঙ্গে দুর্গাপূজা উদ্‌যাপন করছিলেন । ফলে আলীবর্দী মারাঠাদেরকে অপ্রস্তুত অবস্থায় পেয়ে যান। ১৭৪২ সালের ২৭ সেপ্টেম্বর তিনি কাটোয়ার এক মাইল উত্তরে উদ্ধারনপুরের কাছে গঙ্গা পার হয়ে অকস্মাৎ ঘুমন্ত মারাঠা বাহিনীর ওপর আক্রমণ পরিচালনা করেন । আকস্মিক এ আক্রমণে মারাঠারা দিশেহারা হয়ে পড়ে এবং বাংলা থেকে লুণ্ঠিত সমস্ত দ্রব্যসামগ্রী পিছনে ফেলে পলায়ন করে । মারাঠারা এরপর উড়িষ্যার কেন্দ্রস্থলের দিকে পশ্চাৎপসরণ করে ।
ফলাফল
কাটোয়ার যুদ্ধে পরাজয়ের পর ভাস্কর পণ্ডিত বাংলার মূল ভূখণ্ডের সমস্ত ঘাঁটি থেকে সকল মারাঠা সৈন্যদের পশ্চাৎপসরণ করার নির্দেশ দেন । এর ফলে বাংলার মূল ভূখণ্ডে মারাঠা আক্রমণের অবসান ঘটে ।
অরবিন্দ গুহ
অরবিন্দ গুহ (২০ ডিসেম্বর ১৯২৮ — ৩ জুন ২০১৮) ছিলেন বাংলার ঊনিশ শতকের পঞ্চাশের দশকের বিশিষ্ট কবি, লেখক ও প্রাবন্ধিক। ইন্দ্রমিত্র ছদ্মনামে জীবনী, গবেষণামূলক ও হাস্যরসাত্মক রচনাকার হিসাবে বেশি পরিচিত ছিলেন। সাহিত্যকর্মের জন্য ইনিই একমাত্র কবি যিনি পশ্চিমবঙ্গ সরকারের রবীন্দ্র পুরস্কার পেয়েছেন দু’বার - ১৯৭১ খ্রিস্টাব্দে ইন্দ্রমিত্র ছদ্মনামে এবং ২০০৭ খ্রিস্টাব্দে তার আসল নামে।
জন্ম ও প্রারম্ভিক জীবন
কবি অরবিন্দ গুহের জন্ম ১৯২৮ খ্রিস্টাব্দের ২০ ডিসেম্বর বেঙ্গল প্রেসিডেন্সির অধুনা বাংলাদেশের বরিশালে। বাল্যকালের পাঠ শুরু বরিশাল স্কুলে। ছাত্র ছিলেন  বরিশালের  ব্রজমোহন কলেজেও। সেসময় তার শিক্ষক ছিলেন কবি জীবনানন্দ দাশ। ১৯৪৫ খ্রিস্টাব্দে ম্যাট্রিক পাশ করেন এবং ১৯৪৭ খ্রিস্টাব্দে আইএসসি। দেশভাগের পর চলে আসেন কলকাতায় এবং ভর্তি হন আশুতোষ কলেজে। ডিস্টিংশন পেয়ে পাশ করেন বি.এসসি এবং সঙ্গে সঙ্গেই যোগ দেন কেন্দ্রীয় সরকারের এক গুরুত্বপূর্ণ দপ্তরের চাকরিতে। তিনি ও তার দিদি জ্যোতির্ময়ী গুহ দুজনে ১৯৫৬ খ্রিস্টাব্দের ৭ সেপ্টেম্বর হতে  বেহালার দক্ষিণ বেহালা রোডে বসবাস করেন। সরকারী চাকরী থেকে অবসর নেন ১৯৮৬ খ্রিস্টাব্দে।
সাহিত্যকর্ম
কবিতা রচনার মধ্য দিয়ে তিনি সাহিত্য জগতে আসেন। স্কুল-কলেজে ছাত্রবস্থায় বিভিন্ন পত্র পত্রিকায় প্রকাশিত হয়েছে তার কবিতা। ১৯৫০-৫১ খ্রিস্টাব্দেই স্কুলজীবনে অনুপ্রাণিত হয়েছিলেন প্রেমেন্দ্র মিত্র সম্পাদিত বাংলা রোমান্টিক কবিতা- প্রেম যুগে যুগে সংকলনগ্রন্থ পাঠে। সহজ ভাষা আর অনায়াস ছন্দের অনুসরণে রচনা শুরু করেন তিনি। ছাত্রজীবনে কলকাতার শিশু সওগাত নামে ছোটদের এক মাসিক পত্রিকায় তার প্রথম কবিতা মুদ্রিত হয়। এরপর বুদ্ধদেব বসু সম্পাদিত কবিতা পত্রিকায়। ক্রমে  সঞ্জয় ভট্টাচার্য সম্পাদিত  পূর্বাশা, আনন্দবাজার পত্রিকা গোষ্ঠীর  দেশ, শতভিষা ও  কৃত্তিবাস পত্রিকাগুলিতে। ১৯৫৪ খ্রিস্টাব্দে প্রকাশিত হয় তার প্রথম কাব্যগ্রন্থ- দক্ষিণ নায়ক ।  তথ্যনিষ্ঠ অথচ নির্ভার, সহজ ও স্নিগ্ধ পরিহাস আর সেই সঙ্গে গবেষণাধর্মিতা ছিল রচনার মূল আকর্ষণ। কবিতা ছাড়াও গদ্য রচনাতেও তিনি ছিলেন সাবলীল। স্বনামে কবিতা লিখলেও তিনি কিন্তু  প্রবন্ধ, উপন্যাস, জীবনীগ্রন্থ রচনায় ব্যবহার করেছেন ছদ্মনাম- ইন্দ্রমিত্র। তিনি বিশেষ পরিচিতি পান- করুণাসাগর বিদ্যাসাগর নামক ঈশ্বরচন্দ্র বিদ্যাসাগরের সর্বাপেক্ষা নির্ভরযোগ্য ও সুরচিত জীবনীগ্রন্থটির জন্য। বাংলার বহু বিশিষ্ট বিদ্বজনের দ্বারা এটি উচ্চ প্রশংসিত হয়। ১৯৬৫ খ্রিস্টাব্দে প্রকাশিত সাজঘর গ্রন্থটিতে বাংলা রঙ্গমঞ্চ গড়ে ওঠার উপভোগ্য ও তথ্যসমৃদ্ধ ইতিহাস সন্নিবেশিত হয়েছে।
সম্মাননা ও পুরস্কার
কবি অরবিন্দ গুহ তার সাজঘর গ্রন্থটির জন্য ১৯৬২ খ্রিস্টাব্দে দিল্লি বিশ্ববিদ্যালয়ের নরসিংহদাস  পুরস্কার লাভ করেন। তিনি ১৯৭২ খ্রিস্টাব্দে প্রথমবার  পশ্চিমবঙ্গ সরকারের রবীন্দ্র পুরস্কার  লাভ করেন ছদ্মনামে লেখা করুণাসাগর বিদ্যাসাগর  নামক জীবনীগ্রন্থের জন্য। একমাত্র তিনিই দ্বিতীয়বার রবীন্দ্র পুরস্কার পান ২০০৭ খ্রিস্টাব্দে তার আসল নামে লেখা - দেখা সাক্ষাৎ কাব্যগ্রন্থের জন্য।
তার ছদ্মনামে (ইন্দ্রমিত্র) রচিত ‘আপনজন’ গল্পটি অবলম্বন করে এপর্যন্ত তিন-তিনটি  চলচ্চিত্রে নির্মিত হয়েছে - বাংলা, হিন্দি ও কন্নড়  ভাষায়। বাংলায় তপন সিংহ  পরিচালিত জাতীয় পুরস্কার প্রাপ্ত ছায়াছবি “আপনজন” মুক্তি পায় ১৯৬৮ খ্রিস্টাব্দে, গুলজার-নির্দেশিত “মেরে আপনে” ১৯৭১ খ্রিস্টাব্দে এবং কন্নড় ভাষায় “বেঙ্কি বেরুগলি” ১৯৮৪ খ্রিস্টাব্দে।
ক্যানোপাস
ক্যানোপাস (Κάνωπος) হলো প্রাচীন মিশরের একটি বিলুপ্ত শহর। ভূমধ্যসাগরের পাদদেশে গ্রীক ঐতিহাসিক হেরোডোটাস কর্তৃক বিবৃত নগরী হেরাক্লিয়নের নিকটবর্তী ছিলো প্রাচীন মিশরের অন্যতম প্রধান এই বন্দর নগরীটি। এই বন্দর নগরটি ছিলো হেরাক্লিয়ন নগরের যমজ শহর।
মির্জা নূরুল হুদা
মির্জা নূরুল হুদা (১ আগস্ট ১৯১৯ - ২২ ডিসেম্বর ১৯৯১) বাংলাদেশের একজন অর্থনীতিবিদ ও রাজনৈতিক ব্যক্তিত্ব। তিনি পূর্ব পাকিস্তানের গভর্নর, বাংলাদেশের অর্থমন্ত্রী ও উপরাষ্ট্রপতি হিসেবে দায়িত্বপালন করেছেন।
জন্ম
মির্জা নূরুল হুদা ১৯১৯ সালের ১ আগস্ট টাঙ্গাইল জেলার দেলদুয়ার উপজেলার জাঙ্গালিয়া গ্রামের একটি কৃষক পরিবারে জন্মগ্রহণ করেছেন।
শিক্ষাজীবন
১৯৪০ সালে তিনি ঢাকা বিশ্ববিদ্যালয় থেকে অর্থনীতিতে বি.এ. (অনার্স) অর্জন করেন। এই পরীক্ষায় কৃতিত্বের জন্য তিনি কালিনারায়ণ বৃত্তি লাভ করেছিলেন। ১৯৪১ সালে একই বিশ্ববিদ্যালয় থেকে এম.এ. পাস করেন। উভয় পরীক্ষায় তিনি প্রথম শ্রেণীতে প্রথম হন। এরপর ১৯৪৯ তিনি যুক্তরাষ্ট্রের কর্নেল বিশ্ববিদ্যালয় থেকে কৃষি অর্থনীতির উপর পিএইচ.ডি ডিগ্রি অর্জন করেন।
কর্মজীবন
মির্জা নূরুল হুদা ১৯৪৪ সালে বেঙ্গল সিভিল সার্ভিসে যোগ দেন। ১৯৪৭ সালে চাকরি ছেড়ে পিএইচ.ডি পড়াশোনার জন্য যুক্তরাষ্ট্র যান।
দেশে ফেরার পর ১৯৪৯ সালে তিনি ঢাকা বিশ্ববিদ্যালয়ের অর্থনীতি বিভাগের রিডার হিসেবে যোগ দেন। ১৯৬০ সালে তিনি অধ্যাপক হন। শিক্ষাকতার পাশাপাশি তিনি সরকারি বিভিন্ন দায়িত্বপালন করেছেন। এর মধ্যে রয়েছে কর তদন্ত কমিটি, ঋণ তদন্ত কমিশন। পাকিস্তানের কেন্দ্রীয় সরকারের প্রণীত প্রথম ও দ্বিতীয় পাঁচশালা পরিকল্পনার খসড়া প্রণয়ন কমিটিতে তিনি কাজ করেছেন।
পূর্ব পাকিস্তনের গভর্নর
১৯৬৯ সালের গণঅভ্যুথানের সময় ২৩ মার্চ আবদুল মোনেম খানের স্থলে মির্জা নূরুল হুদাকে গভর্নর নিয়োগ করা হয়। তিনি একদিন মাত্র গভর্নরের দায়িত্বপালন করেছেন। ২৫ মার্চ ইয়াহিয়া খান পাকিস্তানে সামরিক শাসন জারি করার পর তিনি ইস্তফা দিয়ে পুনরায় শিক্ষকতায় ফিরে যান। একই বছর তিনি ঢাকা বিশ্ববিদ্যালয়ের অর্থনীতি বিভাগের চেয়ারম্যান নিযুক্ত হন।
বাংলাদেশে
১৯৭৫ সালের ২৬ নভেম্বর তিনি সরকারের উপদেষ্টা পরিষদের সদস্য নিযুক্ত হন। তাকে কৃষি, বাণিজ্য, অর্থ, শিল্প ও পরিকল্পনা মন্ত্রণালয়ের দায়িত্ব দেয়া হয়েছিল।
১৯৭৯ সালের ২৪ নভেম্বর রাষ্ট্রপতি জিয়াউর রহমান তাকে অর্থমন্ত্রী নিয়োগ দেন। জিয়াউর রহমান নিহত হওয়ার পর ১৯৮১ সালের ২৪ নভেম্বর বিচারপতি আবদুস সাত্তার তাকে উপরাষ্ট্রপতি নিয়োগ দেন। ১৯৮২ সালের ২৩ মার্চ পর্যন্ত তিনি এই পদে ছিলেন।
গবেষণা
দেশি-বিদেশি বিভিন্ন জার্নালে তার লেখা ২০টি গবেষণাপত্র প্রকাশিত হয়। তমিজউদ্দিন খানের লেখা দ্য টেস্ট অব টাইম: মাই লাইফ এন্ড ডেস গ্রন্থ তিনি সম্পাদনা করেছেন।
সম্মাননা
মির্জা নূরুল হুদা ১৯৬৮ সালে হিলাল-ই-খিদমত খেতাব পান।
হাজীগঞ্জ বড় মসজিদ
হাজীগঞ্জ বড় মসজিদ বা বড় মসজিদ চাঁদপুর জেলার হাজীগঞ্জ উপজেলার হাজীগঞ্জ বাজারের মধ্যবর্তী স্থানে অবস্থিত এই ঐতিহাসিক মসজিদটি।
অবস্থান
হাজীগঞ্জ বড় মসজিদ এর অবস্থান চাঁদপুর জেলার উপজেলার হাজীগঞ্জ বাজারের মধ্যবর্তী স্থানে। এটি হাজীগঞ্জ মৌজায় পড়েছে। এর পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার।
ইতিহাস
প্রায় ১৯৩১ খ্রিঃ নির্মিত হয়েছে এই হাজীগঞ্জ বড় মসজিদটি। এই মসজিদটিকেই চাঁদপুর জেলার সবচেয়ে পুরোনো মসজিদ হিসেবে ধরা হয়। এই মসজিদটির প্রথম উদ্যোক্তা ও প্রতিষ্ঠাতা হাজী আহম্মদ আলী পাটওয়ারী । মসজিদটি তৈরি করার সময় হাজীগঞ্জ বা এর আশাপাশের কোনো এলাকাতে কোনো ইট ভাটা ছিলোনা। তখন মসজিদটির উদ্যোক্তা সেখানে একটি ইট ভাটা তৈরি করেন। তারপর সেখানে ইট তৈরি করে সেই ইট দিয়ে মসজিদটি নির্মাণ করেন। এছাড়াও তিনি মসজিদ নির্মাণের জন্য জাহাজ ভাড়া করে ভারতের কলকাতায় গিয়ে লোহার বীম ও মর্মর পাথর কিনে আনেন। পরবর্তীতে মসজিদটির কাজ ১৯৩৭ খ্রিঃ দিকে শেষ হয় এবং শুক্রবার দিন মসজিদে আজান দেওয়ার মাধ্যমে মসজিদটির উদ্বোধন করা হয়।
মসজিদ সংলগ্ন মাদ্রাসা
মসজিদটির পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার। আলীয়া মাদ্রাসা ছাড়া বাকী মাদ্রাসাগুলো মসজিদ কমিটির তত্ত্বাবধায়নে চলে।
অবকাঠামো
মসজিদটি দুই তলা বিশিষ্ট, ১টি 121 ফুট লম্বা মিনার ও ২টি গুম্বজ রয়েছে।
আরো দেখুন
আলমগীরী মসজিদ
কিম ওক (কবি)
কিম ওক (김억; ১৮৯৬-অজানা) একজন কোরীয় কবি ছিলেন। তিনি কোরীয় কবিতার আধুনিকতা আন্দোলনের অন্যতম প্রতিনিধিত্বকারী কবি ছিলেন। তিনি পশ্চিমা কবিতা ও পদ্য অনুবাদ করেন এবং নিজেও মৌলিক কবিতা রচনা করেন। তার প্রথম অনুদিত কবিতার সংকলন অনোই মুদো ১৯২১ সালে প্রকাশিত হয় এবং তার প্রথম আধুনিক কবিতার সংকলন হেপারিউ নুরে ১৯২৩ সালে প্রকাশিত হয়। কবি কিম সোয়োল তার ভাবশিষ্য ছিলেন এবং তারা দুজনে মিলে লোক কবিতা রচনা করেন।
সাহিত্য জীবন
তিনি ১৯২৫ সালে কবিতার সংকলন গেউমোরে ও বোমেউই নোরে প্রকাশ করেন এবং সাহিত্য সাময়িকী গামেয়োন-এর প্রধান সম্পাদক হন। ১৯৩০ সালে তিনি মায়েইল সিনবোর সাহিত্য শাখার দায়িত্ব পান এবং ১৯৩৪ সালে গিয়োংসেওং সেন্ট্রাল ব্রডকাস্টিং কোম্পানিতে যোগদান করেন। ১৯৪৬ সালে জাপানের শাসন থেকে কোরিয়ার স্বাধীনতার পর তিনি প্রকাশনা সংস্থা সুসেওনসার নির্বাহী সম্পাদক হন এবং বিভিন্ন বিদ্যালয়ে সাহিত্যের উপর বক্তৃতা দিতেন। ১৯৪৭ সালে তিনি তার কবিতার সংকলন মেওডং তেউল জে এবং অনূদিত কবিতার বই গেউমজান্ডি প্রকাশ করেন। ১৯৫০ সালে কোরীয় যুদ্ধ শুরু হলে তিনি পালিয়ে যেতে ব্যর্থ হন এবং সিউলের গিয়ে-ডং এলাকায় রয়ে যান। সেখান থেকে তাকে উত্তর কোরিয়ায় অপহরণ করে নিয়ে যাওয়া হয়।
লেখনী
১৯২০-এর শুরুর সময় পর্যন্ত কিম ওক প্রধানত কোরিয়ায় বিদেশি সাহিত্যের তত্ত্বের সাথে পরিচয় করিয়ে দেন এবং পশ্চিমা-ধারার মুক্ত পদ্য ধরন গ্রহণ করেন। ১৯২০-এর দশকের মাঝামাঝিতে তিনি ঐতিহ্যবাহী কবিতা ও ধরন, চীনা কবিতা অনুবাদ, লোকগান আবিষ্কার, প্রাচ্য-ধারার পদ্য রচনার দিকে মনোযোগ দেন।
প্রারম্ভিক লেখনী
কিমের সাহিত্য জীবনের শুরুর সময়ের প্রধানতম কাজ ছিল বোমেউন গান্ডা (১৯১৮)। তিনি চতুর্মাত্রিক রচনাশৈলী এবং ঐতিহ্যবাহী কবিতায় নির্দিষ্ট কাঠামো অনুসরণ করতেন, কিন্তু প্রতীকী ও কাব্যিক ভাষার গুরুত্ব বর্ণনা করে এমন লেখনীর ক্ষেত্রে আধুনিক মুক্ত ছন্দ ব্যবহার করতেন। লোক কবিতার তার আগ্রহের পূর্বে হেপারিউই নোরে (১৯২৩) কবিতা সংকলনে তার নিজস্ব কবিতার বৈশিষ্ট লক্ষণীয়। এই সংকলে তার অধিকাংশ কবিতা ধ্রুপদী চীনা ধারায় লিখিত নয় বরং ভিন্ন ধারার সুর ও মুক্ত ছন্দ রয়েছে। পাশাপাশি তিনি ধ্রুপদী কাব্যিক ভাষা ব্যবহার করতেন এবং কোরিয়ায় মুক্ত ছন্দের নতুন দিগন্ত উন্মোচনের জন্য প্রশংসিত হন।
হরিনাথ মজুমদার
হরিনাথ মজুমদার যিনি কাঙাল হরিনাথ নামে সমধিক পরিচিত (জন্ম: ২২ জুলাই,: ১৮৩৩ - মৃত্যু: ১৬ এপ্রিল, ১৮৯৬) তিনি ঊনবিংশ শতাব্দীর বাংলা লোকসংস্কৃতির অন্যতম ধারক ও বাহক। তিনি বাউল সঙ্গীতের অন্যতম পথিকৃৎ ছিলেন। তিনি সর্বসমক্ষে ফকির চাঁদ বাউল নামেও পরিচিত ছিলেন। অধিকন্তু তিনি গ্রামবার্তা প্রকাশিকা পত্রিকা প্রকাশের জন্যও প্রসিদ্ধ। ২০১৭ সালে বাংলাদেশ জাতীয় জাদুঘর কুষ্টিয়ায় তার স্মরণে “কাঙাল হরিনাথ জাদুঘর” প্রতিষ্ঠা করে।
প্রারম্ভিক জীবন
তৎকালীন ব্রিটিশ ভারতের নদীয়া জেলার কুমারখালি (বর্তমান বাংলাদেশের কুষ্টিয়া জেলা) জন্মগ্রহণ করেন। খুব ছোটবেলায় তার পিতা-মাতা লোকান্তরিত হন। তার পিতার নাম হরচন্দ্র মজুমদার। বাল্যকালে কৃষ্ণনাথ মজুমদারের ইংরেজি স্কুলে কিছুদিন অধ্যয়ন করেন। কিন্তু অর্থাভাবে প্রাতিষ্ঠানিক বিদ্যাশিক্ষায় বেশীদূর অগ্রসর হতে পারেননি। তবে সারাজীবন অবহেলিত গ্রামবাংলায় শিক্ষাবিস্তারের জন্য ও শোষণের বিরুদ্ধে সংবাদপত্রের মাধ্যমে আন্দোলন করেছেন তিনি। অতঃপর গোপাল কুণ্ডু, যাদব কুণ্ডু, গোপাল স্যান্যাল প্রমুখ বন্ধুদের সাহায্যে ১৩ জানুয়ারি, ১৮৫৫ সালে নিজ গ্রামে একটি ভার্নাকুলার বিদ্যালয় প্রতিষ্ঠা করেন হরিনাথ মজুমদার। এরপর বেশ কিছুদিন ঐ বিদ্যালয়েই বিনাবেতনে শিক্ষকতার করেন। পরবর্তীকালে তারই সহায়তায় ২৩ ডিসেম্বর, ১৮৫৬ সালে কৃষ্ণনাথ মজুমদার কুমারখালিতে একটি বালিকা বিদ্যালয় স্থাপন করেছিলেন।
সাংবাদিকতা
thumbnail|কুষ্টিয়ায় স্থাপিত ‘কাঙাল হরিনাথ জাদুঘর’র অভ্যন্তরভাগের একটি দৃশ্য।
অত্যাচারিত, অসহায়, নিষ্পেষিত কৃষক-সম্প্রদায়কে রক্ষার হাতিয়ারস্বরূপ সাংবাদিকতাকেই পেশা হিসেবে গ্রহণ করেছিলেন হরিনাথ মজুমদার। অল্পশিক্ষা নিয়েই তিনি দারিদ্র্য ও সচেতনতা বিষয়ক লেখনি সংবাদপত্রে প্রকাশ করতেন। প্রথমে সংবাদ প্রভাকর পত্রিকায় লিখতেন। প্রাচীন সংবাদপত্র হিসেবে বিবেচিত সংবাদ প্রভাকর পত্রিকাটি এ বিষয়ে গুরুত্বপূর্ণ ভূমিকা পালন করেছিল।
পরবর্তীকালে ১৮৬৩ সালের এপ্রিল মাসে কুমারখালি এলাকা থেকে গ্রামবার্তা প্রকাশিকা নামে একটি মাসিক পত্রিকা প্রকাশ করেন তিনি। মাসিক এ পত্রিকাটি কালক্রমে প্রথমে পাক্ষিক ও সবশেষে এক পয়সা মূল্যমানের সাপ্তাহিকী পত্রিকায় রূপান্তরিত হয়। এতে সাহিত্য, দর্শন, বিজ্ঞান ইত্যাদি বিষয়ক প্রবন্ধ নিয়মিত মুদ্রিত হতো। নিজগ্রামের লোকের উপর জোর-জুলুম, দুঃখ-অভাবের ঘটনা সাধারণের সামনে আনার উপলক্ষ্যে তিনি প্রবন্ধ লেখা আরম্ভ করেন কবি ইশ্বরচন্দ্রের ‘সংবাদ প্রভাকর’-এ। কবির উপদেশে তার (কাঙাল) প্রবন্ধের ভুল-ত্রুটি সংশোধন করে প্রকাশ করা হতো। তারপর নিজ উদ্যোগে গ্রাম-হিতৈষণার আদর্শ নিয়ে ‘গ্রামবার্ত্তা প্রকাশিকা’ প্রকাশ করেন। তা ‘কলকাতার গিরিশচন্দ্র বিদ্যারত্ন র যন্ত্রে মুদ্রিত ও কুমারখালী থেকে প্রকাশিত হতো। চার-ফর্মার এই মাসিক পত্রিকার মূল্য ছিল পাঁচ আনা।’ শেষে এক পয়সার সাপ্তাহিকী পত্রিকায় রূপান্তরিত হয়। এছাড়াও, কুসীদজীবী ও নীলকর সাহেবদের শোষণের কেচ্ছা-কাহিনীও প্রকাশিত হতো। ব্রিটিশ ম্যাজিস্ট্রেট ও দেশী জমিদারদের অব্যাহত হুমকিও তাকে এ-কাজ করা থেকে বিরত রাখতে পারেনি।
নিঃস্ব কাঙ্গাল হরিনাথ সারাজীবনে সচ্ছলতার মুখ দেখতে না পেলেও ১৮৭৩ সালে কুমারখালির নিজ গ্রামেই ‘গ্রামবার্তা প্রকাশিকা’ পত্রিকাটির নিজস্ব ছাপাখানা প্রতিষ্ঠা করা হয়েছিল। ১৮ বছর রাজশাহীর রাণী স্বর্ণকুমারী দেবী'র অর্থ আনুকূল্যে পত্রিকা চালানোর পর আর্থিক কারণে ও সরকারের মুদ্রণ শাসন ব্যবস্থার জন্য পত্রিকাটিকে বন্ধ করে দিতে হয়।
আশৈশব জমিদার, মহাজন, কুঠিয়াল ও গোরা পল্টনের অত্যাচার ও উৎপীড়ন প্রত্যক্ষ করে হরিনাথের মনে যে প্রতিকারচিন্তা জাগে সেখান থেকেই তিনি সাময়িকপত্র প্রকাশের প্রেরণা লাভ করেন।”
বাউল সঙ্গীত
দীর্ঘ আঠারো বছর ‘গ্রামবার্তা প্রকাশিকা’ সম্পাদনা করার পর সাংবাদিকতা পেশা পরিত্যাগপূর্বক ধর্ম সাধনায় মনোনিবেশ করেন তিনি। হরিনাথ মজুমদার আধ্যাত্মিক গুরু ও মহান সাধক ফকির লালনের গানের একান্ত অনুরাগী ছিলেন। ধর্মভাব প্রচারের জন্য ১৮৮০ সালে তিনি নিজস্ব একটি বাউল সঙ্গীতের দল প্রতিষ্ঠা করেন। দলটি কাঙ্গাল ফকির চাঁদের দল নামে পরিচিতি ছিল।
হরিনাথের স্বরচিত গানগুলোও আধ্যাত্মিকতায় ভরপুর ছিল। গান রচনায় তিনি অসম্ভব পারদর্শিতা ও পারঙ্গমতা প্রদর্শন করেন। স্বলিখিত গানে কাঙ্গাল ভণিতার ব্যবহার বিশেষভাবে লক্ষ্যণীয় ছিল। তাঁর রচিত বাউল সঙ্গীতগুলো ফকির চাঁদের বাউল সঙ্গীত নামে সুপ্রসিদ্ধ ছিল। ধর্ম সাধনার অঙ্গরূপে তিনি বহু সহজ-সুরের গান রচনা করে সদলবলে সেই গান গেয়ে বেড়াতেন। হরি দিন তো গেল সন্ধ্যা হ'ল গানটি তাঁর উল্লেখযোগ্য রচনা। গানটির প্রথম চার চরণ নিম্নরূপ :-
স্কাল-ব্জাং-ম্খ্যেন-রাব-র্গ্যা-ম্ত্শো
স্কাল-ব্জাং-ম্খ্যেন-রাব-র্গ্যা-ম্ত্শো (১৮৯৮-১৯৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ স্দে-খ্রি রিন-পো-ছে  উপাধিধারী বৌদ্ধ লামা ছিলেন।
হরিনাথ মজুমদার
প্রভাব
হরিনাথের গানগুলো অনেক লেখক, সঙ্গীত বোদ্ধাদের মন জয় করে ও ব্যাপকভাবে প্রভাব বিস্তার করে। তন্মধ্যে রবীন্দ্রনাথ ঠাকুর ছিলেন অন্যতম। আমৃত্যু বঙ্গদেশে শিক্ষার প্রসার ও সর্বপ্রকার শোষণের বিরুদ্ধে অবস্থান করেছিলেন তিনি।
সাহিত্যকর্মে তার সুযোগ্য শিষ্যগণের মধ্যে - অক্ষয়কুমার মৈত্রেয়, দীনেন্দ্রনাথ রায়, জলধর সেন প্রমুখ ব্যক্তিবর্গ পরবর্তী জীবনে যথেষ্ট খ্যাতি ও সুনাম অর্জন করেছিলেন।
প্রয়াণ
১৬ই এপ্রিল, ১৮৯৬ সালে এই ক্ষণজন্মা লেখক, শিক্ষানুরাগী ও সঙ্গীত ব্যক্তিত্ব পরলোকগমন করেন। তার মৃত্যুতে ইন্ডিয়ান মিরর পত্রিকা মন্তব্য করেছিল যে, "নদীয়া জেলাবাসী একজন মহান ব্যক্তিত্বকে হারালো"।
মৃত্যু পরবর্তীকালে ১৯০১ সালে হরিনাথ গ্রন্থাবলী প্রকাশিত হয়।
বহিঃসংযোগ
বাংলাদেশের লেখক পরিচিতি
জান্নাতুল বাকি ধ্বংসযজ্ঞ
জান্নাতুল বাকি, বর্তমান সৌদি আরবের মদিনায় অবস্থিত প্রাচীনতম এবং সবচেয়ে গুরুত্বপূর্ণ দুটি ইসলামী কবরস্থানের মধ্যে একটি, যা ১৮০৬ সালে ভেঙে ফেলা হয়েছিল এবং ১৯ শতকের মাঝামাঝিতে পুনর্নির্মাণের পরে, ১৯২৫ বা ১৯২৬ সালে আবার ধ্বংস করা হয়েছিল। আল সৌদের একটি জোট এবং দিরিয়া আমিরাত নামে পরিচিত ওয়াহাবি আন্দোলনের অনুসারীরা প্রথম ধ্বংসযজ্ঞ চালায়। নজদ সালতানাত, আল সৌদ দ্বারা শাসিত এবং ওয়াহাবি আন্দোলনের অনুসারীরা দ্বিতীয় ধ্বংসযজ্ঞ পরিচালনা করেছিল। উভয় ক্ষেত্রেই, ধ্বংসযজ্ঞ যারা চালিয়েছিল তারা ইসলামের ওয়াহাবি ব্যাখ্যা দ্বারা অনুপ্রাণিত হয়েছিল, যা কবরের উপর স্মৃতিস্তম্ভ নির্মাণ নিষিদ্ধ করে।
জুনাগড়
ভারত ও পাকিস্তানের মধ্যে সংক্ষিপ্ত লড়াইয়ের পরে, জুনাগড় ১৯৪৮ সালের ২০ ফেব্রুয়ারি অনুষ্ঠিত একটি গণভোটের মাধ্যমে ভারতে যোগদানের পক্ষে ভোট দেয়। এটি সৌররাষ্ট্র রাজ্য ও পরবর্তীকালে বোম্বে রাজ্যের একটি অংশ ছিল। এটি মহা গুজরাত আন্দোলনের পরিণতিতে ১৯৬০ সালে নবগঠিত গুজরাত রাজ্যের অংশে পরিণত হয়।
জান্নাতুল বাকি ধ্বংসযজ্ঞ
পটভূমি
বাকি আল-গারকাদ (بقیع الغرقد, "the field of thorny trees"), যা জান্নাত আল-বাকি (جنة البقیع, "garden of tree stumps") নামেও পরিচিত। মুহাম্মদ (সাঃ) এর জীবদ্দশায় আল-বাকিতে দাফন করা সবচেয়ে বিখ্যাত ব্যক্তি ছিলেন তাঁর শিশু পুত্র ইব্রাহিম। অনেক বর্ণনা প্রমাণ করে যে মুহাম্মদ (সাঃ) নিয়মিত এই কবরস্থান পরিদর্শন করতেন এবং সেখানে সমাহিতদের জন্য আল্লাহর কাছে ক্ষমা প্রার্থনা করতেন।
মুহাম্মদ (সাঃ) এর প্রথম সাহাবী উসমান ইবনে মাজউন (বা আসাদ ইবনে জুররাহ) কে সেখানে ৬২৫ সালে সমাহিত করার পর স্থানটি আরও গুরত্ব পায়। চার ইমাম: হাসান ইবনে আলী, আলী ইবনে হোসাইন জয়নুল আবিদীন, মুহম্মদ আল-বাকির এবং জাফর আস-সাদিককেও সেখানে সমাহিত করা হয়েছে। ঐতিহাসিক নথিগুলিতে দেখায় যে বিংশ শতাব্দীর আগে জান্নাতুল বাকিতে গম্বুজ, কপোলা এবং মাজার ছিল; যেটি আজ কোনো ভবন ছাড়া একটি খালি জমি।
ধ্বংসযজ্ঞ
থাম্ব|ওয়াহাবিদের দ্বারা ধ্বংসের আগে আল-বাকিতে ইমামদের মাজার।
প্রথম ধ্বংসযজ্ঞ
ঊনবিংশ শতাব্দীতে (১৮০৬) আল সৌদ মক্কা ও মদিনা তাদের নিয়ন্ত্রণে নেয়ার শুরুতে, তারা তাদের মতবাদ অনুসারে জান্নাতুল বাকির ভিতরে বা বাইরে, সমাধি ও মসজিদ সহ অনেক ধর্মীয় ভবন ভেঙে ফেলে। এগুলোকে মাটিতে গুঁড়িয়ে দেওয়া হয়েছিল এবং সমাধির সাজসজ্জা ও জিনিসপত্র লুটপাট করা হয়েছিল।
পবিত্র শহরগুলির নিয়ন্ত্রণে নেওয়ার পর, সৌদিরা ওয়াহাবি নয় এমন মুসলমানদের হজ্জ পালন না করতে দেওয়ার বাধা সৃষ্টি করার চেষ্টা করেছিল। পরের কয়েক বছরে তারা ধীরে ধীরে হজের শুল্ক বাড়ায়। তারা হজ্জ যাত্রীদের বাদ্যযন্ত্র এবং মহমাল (সমৃদ্ধভাবে সজ্জিত পালকি) আনতেও নিষেধ করেছিল, যেগুলো প্রায়শই হজ্জ যাত্রীদের দ্বারা আনা হত কিন্তু ওয়াহাবি ধর্মীয় মানদণ্ডের সাথে যা ছিল বেমানান, এবং পরে করা হয় "ছেলে বা অন্যান্য দাড়িবিহীন ব্যক্তি"। ১৮০৫ সালে, ধ্বংসযজ্ঞের এক বছর আগে, ইরাকি এবং ইরানি মুসলমানদের হজ্জ করার অনুমতি দেওয়া হয়নি। সিরীয় ও মিশরীয়দের ১৮০৬ এবং ১৮০৭ সালে হজ্জ করার অনুমতি প্রত্যাখ্যান করা হয়েছিল। মাগরেবি মুসলমানদের হজ্জ পালনে বাধা দেওয়া হয়নি।
উসমানীয় সুলতান দ্বিতীয় মাহমুদ, মিশরের গভর্নর মুহাম্মদ আলি পাশাকে ওয়াহাবি বিদ্রোহীদের দ্বারা নিয়ন্ত্রিত অঞ্চলগুলি পুনরুদ্ধার করার আদেশ দেন, শুরু হয় উসমানীয়-সৌদি যুদ্ধ। মুহাম্মদ আলি পাশার পুত্র ইবরাহিম পাশা, ১৮১৮ সালে দিরিয়াহ যুদ্ধে বিদ্রোহী গোষ্ঠীকে পরাজিত করেন। সুলতান দ্বিতীয় মাহমুদের আদেশে উসমানীয়রা ১৮৪৮ থেকে ১৮৬০ সাল পর্যন্ত "অপূর্ব নান্দনিক শৈলীতে" ভবন, গম্বুজ এবং মসজিদ নির্মাণ ও সংস্কার করে। স্যার রিচার্ড ফ্রান্সিস বার্টন, যিনি ১৮৫৩ সালে "আব্দুল্লাহ" নামে একজন আফগান মুসলিমের ছদ্মবেশে মদিনায় গিয়েছিলেন, তিনি বলেছিলেন যে উসমানীয়দের দ্বারা পুনর্গঠনের পর সেখানে ৫৫টি মসজিদ এবং মাজার ছিল। ১৮৭৭-১৮৭৮ সালে মদিনা পরিদর্শনকারী আরেক ইংরেজ অভিযাত্রী শহরটিকে "ইস্তাম্বুলের মতো একটি ছোট সুন্দর শহর" হিসাবে বর্ণনা করেছিলেন। তিনি এর "সাদা দেয়াল, সোনালী সরু মিনার এবং সবুজ মাঠ" উল্লেখ করেছেন। এছাড়াও, ইব্রাহিম রিফাত পাশা, যিনি একজন মিশরীয় কর্মকর্তা, তিনি ১৯০১ এবং ১৯০৮ সালের মধ্যে ভ্রমণ করেছিলেন, ষোলটি গম্বুজকে চিহ্নিত করেছেন এবং মাজারের একটি সংগ্রহ বর্ণনা করেছেন।
দ্বিতীয় ধ্বংসযজ্ঞ
আল সৌদ ১৯২৪ (বা ১৯২৫) সালে হেজাজের নিয়ন্ত্রণ পুনরুদ্ধার করে। পরের বছর ইবনে সৌদ কাজী আবদুল্লাহ ইবনে বুলাইহিদের প্রদত্ত ধর্মীয় অনুমোদনের সাথে স্থানটি ধ্বংস করার অনুমতি দেন। ২১ এপ্রিল ১৯২৬ (বা ১৯২৫) সালে ওয়াহাবি ধর্মীয় মিলিশিয়া ইখওয়ান ("ব্রাদার্স") এর দ্বারা ধ্বংসযজ্ঞ শুরু হয়। এমনকি সহজতম সমাধির পাথরগুলিও ধ্বংস করা অন্তর্ভুক্ত ছিল। ব্রিটিশ রূপান্তরিত এলডন রাটার ধ্বংসযজ্ঞকে একটি ভূমিকম্পের সাথে তুলনা করেছিলেন: "সমস্ত কবরস্থান জুড়ে ছড়িয়ে পড়া মাটি এবং পাথরের সামান্য অনির্দিষ্ট ঢিবি, কাঠের টুকরো, লোহার টুকরো, পাথরের খণ্ড এবং সিমেন্ট ও ইটগুলির একটি ভাঙা ধ্বংসস্তুপ ছাড়া কিছুই দেখা যায়নি।"
ভবনগুলো ধ্বংসকারী শ্রমিকরা ১,০০০ মাজিদি রিয়াল পেয়েছিল, যা ছিল সেই সময়ের মুদ্রার একক। ধ্বংস হওয়া মাজারগুলির মধ্যে অন্তর্ভুক্ত ছিল: আবদুল্লাহ ইবনে আবদুল মুত্তালিব এবং মা আমিনা, মুহাম্মদ (সাঃ) এর পিতা ও মাতা; জাফর আস-সাদিকের বড় ছেলে ইসমাইল ইবনে জাফর; মুহাম্মদ (সাঃ) এর উভয় চাচা আব্বাস ইবনে আব্দুল মুত্তালিব এবং হামজা ইবনে আবদুল-মুত্তালিব; মুহাম্মদ (সাঃ) এর ছেলে ইব্রাহিম ইবনে মুহাম্মাদ; মালিক ইবনে আনাস; উসমান ইবন আফফান; চার ইমাম; এবং ৭,০০০ ব্যাক্তিদের মাজার, যাদের নবী মুহাম্মদ (সাঃ) এর সাথে সম্পর্ক রয়েছে বলে মনে করা হয় হয়।
প্রতিক্রিয়া
দ্বিতীয় ধ্বংসের বিষয়টি মজলেস-ই শোরা-ই মেলি (ইরানের ন্যাশনাল কনসালটেটিভ অ্যাসেম্বলি)-তে আলোচনা করা হয়েছিল এবং তদন্তের জন্য প্রতিনিধিদের একটি দল হিজাজে পাঠানো হয়েছিল। ইসলামিক এনসাইক্লোপিডিয়া অনুসারে সাম্প্রতিক বছরগুলিতে, কবরস্থান এবং এর মাজারগুলি পুনরুদ্ধার করার জন্য ইরানের ধর্মীয় পণ্ডিত এবং রাজনৈতিক ব্যক্তিত্বদের দ্বারা প্রচেষ্টা করা হয়েছিল। সুন্নি এবং শিয়া উভয় মুসলিমই ধ্বংসের বিরুদ্ধে প্রতিবাদ করেছিল এবং ভারত, পাকিস্তান, ইরান এবং মার্কিন যুক্তরাষ্ট্রে প্রতি বছর সমাবেশ  অনুষ্ঠিত হয়েছিল। দিনটিকে অনেক শিয়ারা ইয়াউম-ই ঘাম ("দুঃখের দিন") হিসাবে গণ্য করে। ইসলামিক এনসাইক্লোপিডিয়ার মতে, বিশিষ্ট সুন্নি ধর্মতাত্ত্বিক এবং বুদ্ধিজীবীরা আল-বাকির "অযোগ্য" পরিস্থিতির নিন্দা করেছেন কিন্তু সৌদি কর্তৃপক্ষ এখন পর্যন্ত সমস্ত সমালোচনা উপেক্ষা করেছে এবং সমাধি ও মাজারগুলো পুনরুদ্ধারের জন্য সব ধরনের অনুরোধ প্রত্যাখ্যান করেছে।
পরিদৃশ্য চিত্র
center|thumb|777px|২০১১ সালে ধ্বংসযজ্ঞের পরে জান্নাতুল বাকির চিত্র। ঐতিহাসিক
হামিদা মোহাম্মদ আলী
হামিদা মোহাম্মদ আলী পাকিস্তানের তৃতীয় জাতীয় পরিষদের সদস্য ছিলেন। তিনি পাকিস্তানের প্রধানমন্ত্রী মোহাম্মদ আলী বগুড়ার প্রথম স্ত্রী ছিলেন।
রাজনৈতিক জীবন
হামিদা মোহাম্মদ আলীর স্বামী জাতীয় পরিষদের সদস্য মোহাম্মদ আলী বগুড়ার মৃত্যুর পরে ১৯৬৩ সালের উপনির্বাচনে বিনা প্রতিদ্বন্দ্বিতায় পাকিস্তানের জাতীয় পরিষদের সদস্য নির্বাচিত হয়েছিলেন।
ব্যক্তিগত জীবন
হামিদা মোহাম্মদ আলী বিয়ে হয়েছিল মোহাম্মদ আলী বগুড়ার সাথে। তিনি লেবাননের নাগরিক আলিয়া বেগমকে দ্বিতীয় স্ত্রী হিসাবে বিয়ে করেছিলেন যা হামিদাকে অসন্তুষ্ট করেছিল। তার দ্বিতীয় বিয়েটি পাকিস্তানে বিতর্কিত হয়েছিল।
চেং পু সাই
চেং পু সাই (সরলীকৃত চীনা: 张保仔; ঐতিহ্যবাহী চীনা: 張保仔; পিনয়িন: Zhāng Bǎozǎi; জন্ম: ১৭৮৩ - ১৮২২ ) ছিলেন ১৯-শতকের একজন হংকং ভিত্তিক চীনা জলদস্যু। তিনি চেং পু/চেং পাও/জেং বাও নামেও পরিচিত। চেং পু সাই অর্থ হল, চেং পু দ্য কিড।
হংকং-এর কিছু কিছু জায়গা চেং পু সাই-এর সাথে সম্পর্কিত যেমন,
জীবনী
চেং পু সাই-এর পিতা ছিলেন একজন জেলে যিনি জিনহাই, জিয়াংম্যানে বসবাস করতেন। তার বয়স যখন ১৫ বছর তখন জলদস্যু চেং প্রথম ও তার স্ত্রী চিং শী তাকে অপহরণ করেন। তিনি অপহরণকারীদের পালিত পুত্র হিসেবে লালিত-পালিত হতে থাকেন। এরপর চেং পু তার পালিত পিতা-মাতার পেশা জলদস্যুতাকেই তার নিজের পেশা হিসেবে গ্রহণ করে।
চেং পু সাই কুইং রজবংশের সময় গুয়াংডংর উপকূলবর্তী এলাকাতে সক্রিয় ছিলেন। এটি বলা হয়ে থাকে যে, তার অনুসারীর সংখ্যা ছিল ৫০,০০০+ এবং তার বহরে ৬০০টি দ্রুতগামী জাহাজ ছিল। জলদস্যুতায় তার অন্যতম সহযোগী ছিলেন চাই কিয়ান। এরপর চাই কিয়ানকে কুইং সরকার হত্যা করে ও চেং পু সাইকে আত্মসমর্পণের সিদ্ধান্ত নিতে বাধ্য করা হয়। শর্ত সাপেক্ষে চেং পু সাই চীন সরকারের কাছে আত্মসমর্পণ করেন ও কুইং ইমপেরিয়াল নেভির ক্যাপ্টেন মনোনীত হন। তিনি তার জীবনের বাকী সময় অন্য জলদস্যুদের সাথে যুদ্ধ করে ও সরকারকে সহয়তা করে কাটিয়েছেন।
ডিক্লোরিনেশন
ডিক্লোরিনেশন বা ক্লোরিন অপসারণ হচ্ছে ক্লোরিন যুক্ত জৈব যৌগ থেকে রাসায়নিক বিজারণের মাধ্যমে অজৈব ক্লোরিন গ্যাস মুক্ত করার প্রক্রিয়াকে বলে। অর্গানোক্লোরিন রসায়নে, রিডাক্টিভ ডিক্লোরিনেশন এমন যেকোন রাসায়নিক বিক্রিয়াকে বর্ণনা করে যা ক্লোরাইড আয়ন মুক্ত করার জন্য কার্বন এবং ক্লোরিন এর মধ্যে সমযোজী বন্ধনকে রিডাক্টেন্টের মাধ্যমে বিচ্ছিন্ন করে । ব্যবহারের উপর নির্ভর করে অনেকগুলি পদ্ধতি প্রয়োগ করা হয়। ক্লোরিনযুক্ত কীটনাশক বা ড্রাই ক্লিনিং দ্রাবকগুলির প্রতিকারের জন্য প্রায়ই হ্রাসকারী ডিক্লোরিনেশন প্রয়োগ করা হয়। এটি মাঝে মাঝে জৈব যৌগগুলির সংশ্লেষণেও যেমন ফার্মাসিউটিক্যালস হিসাবে ব্যবহৃত হয়।
রাসায়নিক
জৈব সংশ্লেষণে ডিক্লোরিনেশন একটি সাধারণ বিক্রিয়া। সাধারণত কেবল স্টয়কিওমেট্রিক পরিমাণে ডিক্লোরিনেটিং এজেন্ট ব্যবহৃত হয়। যেমন: উলম্যান বিক্রিয়ায় তামা-ব্রোঞ্জ সংকর ধাতুর উপস্থিতিতে ২-ক্লোরোনাইট্রোবেনজিন রূপান্তরিত হয়ে ২,২-ডাইনাইট্রোবাইফিনাইল উৎপন্ন করে।
শূন্য যোজী লোহা অনুরূপ বিক্রিয়া প্রভাবিত করে। অর্গানোফসফরাস(III) যৌগগুলি মৃদু ডিক্লোরিনেশনকে প্রভাবিত করে। পণ্যগুলি হল অ্যালকেনস এবং ফসফরাস(V)।
বিকিরণ
ভিসিনাল রিডাকশনের সাথে একই অ্যালকেন বা অ্যালকিনের সংলগ্ন দুটি হ্যালোজেন পরমাণু অপসারণ করা হয়, যার ফলে একটি অতিরিক্ত কার্বন-কার্বন বন্ধন তৈরি হয়।
জৈবিক হ্রাসকারী ডিক্লোরিনেশন প্রায়শই নির্দিষ্ট প্রজাতির ব্যাকটেরিয়া দ্বারা প্রভাবিত হয়। কখনও কখনও ব্যাকটেরিয়া প্রজাতিগুলি অর্গানোক্লোরিন শ্বসন এবং এমনকি একটি নির্দিষ্ট ইলেক্ট্রন দাতার জন্য অত্যন্ত বিশেষায়িত হয়, যেমনটি ডেহালোকোকোয়েডস এবং ডিহালোব্যাক্টারের ক্ষেত্রে। অন্যান্য উদাহরণে, যেমন অ্যানারোমাইক্সোব্যাক্টর ব্যাকটেরিয়াগুলিকে বিচ্ছিন্ন করা হয়েছে। যেগুলি বিভিন্ন ধরণের ইলেক্ট্রন দাতা এবং গ্রহণকারীদের ব্যবহার করতে সক্ষম এই বিক্রিয়াগুলি একটি অণুর উপর নির্ভর করে যা কিছু জীবাণু, ভিটামিন বি ১২ দ্বারা খুব আক্রমণাত্মকভাবে খুঁজে থাকে।
তড়িৎরসায়ণ
ক্লোরিনযুক্ত হাইড্রোকার্বন এবং ক্লোরোফ্লুরোকার্বনের মতো ক্লোরিনযুক্ত রাসায়নিকের ইলেক্ট্রোকেমিক্যাল জারণ উপযুক্ত দ্রাবক যেমন পানি এবং অ্যালকোহলের মিশ্রণে তড়িৎ বিশ্লেষণের মাধ্যমে করা যেতে পারে। একটি ইলেক্ট্রোলাইটিক কোষের কিছু মূল উপাদান হল ইলেক্ট্রোড, ইলেক্ট্রোলাইট মাধ্যম এবং মধ্যস্থতাকারীদের ব্যবহার। ক্যাথোড অণুতে ইলেকট্রন স্থানান্তর করে, যা সংশ্লিষ্ট হাইড্রোকার্বন (হাইড্রোজেন পরমাণু মূল ক্লোরিন পরমাণুর পরিবর্তে) এবং ফ্রি ক্লোরাইড আয়ন তৈরি করতে  ভেঙে যায়। উদাহরণস্বরূপ, সিএফসি-এর জারনমূলক ডিক্লোরিনেশন সম্পূর্ণ হয় এবং বেশ কয়েকটি হাইড্রোফ্লুরোকার্বন (এইচএফসি) প্লাস ক্লোরাইড তৈরি করে।
শায়েস্তাগঞ্জ ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
২০২২–২৩ বাংলাদেশ চ্যাম্পিয়নশিপ লিগ
২০২২–২৩ বাংলাদেশ চ্যাম্পিয়নশিপ লিগ হল ২০১২ সালে প্রতিষ্ঠিত হওয়ার পর থেকে বাংলাদেশ চ্যাম্পিয়নশিপ লিগের ১১ তম আসর। লিগে মোট ১২টি ফুটবল ক্লাব প্রতিদ্বন্দ্বিতা করছে।
বিসিএলে
সরাসরি অংশগ্রহণ বিপিএল থেকে অবনম পুনরায় অংশগ্রহণ
বিসিএল থেকে
ঢাকা সিনিয়র ডিভিশন ফুটবল লিগে অবনমিত
প্রত্যাহার
ভেন্যু
সবগুলো ম্যাচই হবে ঢাকার বীর শ্রেষ্ঠ শহীদ সিপাহী মোস্তফা কামাল স্টেডিয়ামে ।
ব্রেন্ডন ফ্লিন
ব্রেন্ডন ফ্লিন (ইংরেজি: Brandon Flynn; জন্ম: ১১ অক্টোবর, ১৯৯৩) হলেন একজন মার্কিন অভিনেতা। তিনি নেটফ্লিক্স ধারাবাহিক ১৩ রিজনস হোয়াই-এ জাস্টিন ফলির চরিত্রে অভিনয়ের জন্য সমধিক পরিচিত। এছাড়া তিনি স্বল্পদৈর্ঘ্যের ছবি হোম মুভিজ-এ স্বভূমিকায় এবং ব্রেইনডেড-এ মাইক দি ইন্টার্নের ভূমিকায় অভিনয় করেন।
কর্মজীবন
২০১৭ থেকে ফ্লিন নেটফ্লিক্স ধারাবাহিক ১৩ রিজনস হোয়াই-এ জাস্টিন ফলির চরিত্রে অভিনয় করেন।
২০১৮ সালের ফেব্রুয়ারি মাসে ট্রু ডিটেকটিভ-এর তৃতীয় মরসুমের তিনটি পর্বে রায়ান পিটারস চরিত্রে অভিনয় করেন।
ব্যক্তিগত জীবন
ফ্লিন এলজিবিটি সম্প্রদায়ের সদস্য। অস্ট্রেলিয়ায় সমকামী বিবাহ বৈধকরণের লক্ষ্যে অ-বাধ্যতামূলক গণভোটে "না" ভোটের সপক্ষে সিডনিতে বিমানবার্তা প্রচারের বিরুদ্ধে ২০১৭ সালের সেপ্টেম্বর মাসে ফ্লিন ইনস্টাগ্রামে একটি পোস্ট করেন। ইতিপূর্বে তিনি স্যাম স্মিথের সঙ্গে প্রণয়সম্পর্কে আবদ্ধ ছিলেন। ২০২০ সালের ৬ মার্চ একটি ইনস্টাগ্রাম পোস্টে তিনি নিজেকে এক "সমকামী বালক" ("gay boy") হিসাবে চিহ্নিত করেন।
ধর্মসূত্রে ফ্লিন একজন ইহুদি।
বড়হাতিয়া আদর্শ উচ্চ বিদ্যালয়
বড়হাতিয়া আদর্শ উচ্চ বিদ্যালয় চট্টগ্রাম জেলার লোহাগাড়া উপজেলায় অবস্থিত। লোহাগাড়া উপজেলা পরিষদ থেকে ৮ কিলোমিটার দূরে বড়হাতিয়া ইউনিয়নে বিদ্যালয়টি অবস্থিত।
অবস্থান
এটি চট্টগ্রাম জেলার লোহাগাড়া উপজেলার অন্তর্গত বড়হাতিয়া ইউনিয়ন এ অবস্থিত।
ইতিহাস
১৯৭৪ সালে প্রতিষ্ঠিত এ প্রতিষ্ঠানটিতে সহ-শিক্ষা ব্যবস্থা রয়েছে।
ভর্তি
এই বিদ্যালয়ে ৬ষ্ঠ থেকে ৯ম শ্রেণীতে ভর্তি কার্যক্রম সম্পন্ন হয়ে থাকে। সাধারণত জানুয়ারীতেই এই ভর্তি কার্যক্রম অনুষ্ঠিত হয়।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
গবেষণাগার
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে গবেষণাগার। এসব গবেষণাগারে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে সাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। সম্পূর্ণ বেসরকারি উদ্যোগে গ্রন্থাগারটি পরিচালিত হচ্ছে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
গাজীপুর পল্লী বিদ্যুৎ সমিতি-১
গাজীপুর পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। গাজীপুর পল্লী বিদ্যুৎ সমিতি-১ ঢাকা বিভাগের গাজীপুর জেলায় ৬টি জোনাল অফিস, ১টি সাব-জোনাল অফিস, ৪টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। গাজীপুর পল্লী বিদ্যুৎ সমিতি-১ প্রতিষ্ঠিত হয় ১ জুলাই, ২০১৭ সালে ।
ইতিহাস
গাজীপুর পল্লী বিদ্যুৎ সমিতি-১ এর যাত্রা শুরু হয় ২০১৭ সালে। এ সমিতির অধীনে ৩টি উপজেলা, ১৪টি ইউনিয়ন, ৪৭৭টি গ্রাম রয়েছে। এর সদর দপ্তর গাজীপুর জেলার চান্দনায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
এরিয়া অফিসসমূহ
০৪টি : জামালপুর, শিমুলতলী ও কুনিয়া ও মামুননগর।
দ্বিতীয় মন্দির
দ্বিতীয় মন্দির (হিব্রু: בֵּית־הַמִּקְדָּשׁ הַשֵּׁנִי, বেইথ হা'মিকদাশ হা'শেনি) জেরুজালেমের হারাম আল-শরিফে অবস্থিত ইহুদিদের কেন্দ্রীয় পবিত্র মন্দির, যার অস্তিত্ব c. ৫১৬ খ্রিস্টপূর্ব থেকে c. ৭০ খ্রিস্টাব্দ পর্যন্ত ছিলো।
হিব্রু বাইবেল অনুসারে শলোমনের মন্দিরটিকে (প্রথম মন্দির) দ্বিতীয় মন্দির দ্বারা প্রতিস্থাপিত করা হয় যা ৫৮৬ খ্রিস্টপূর্বে ব্যাবিলনীয়দের দ্বারা ধ্বংসপ্রাপ্ত হয় এবং যিহূদা রাজ্যের একটি অংশকে পরবর্তীতে ব্যাবিলনে নির্বাসিত করা হয়।
বাইবেল অনুযায়ী দ্বিতীয় মন্দিরটি নির্মাণে পারস্য সাম্রাজ্যের ইয়াহুদি প্রদেশের রাজ্যপতি ও ডেভিড রাজবংশের রাজপুত্র জেরুবাবেলের নেতৃত্বে ব্যাবিলনে নির্বাসন ফেরত ইহুদি দল নির্মাণ করে। তবে হাসমোনীয় সাম্রাজ্যের রাজা মহান হেরোডের আমলে দ্বিতীয় মন্দিরটি নতুন করে সংস্কার করা হয় এবং সম্প্রসারণ করা হয়। ব্যাবিলনীয়রা যেভাবে শলোমনের মন্দির ধ্বংস করেছিলো ঠিক সেভাবেই রোমানরা আনুমানিক ৭০ খ্রিস্টাব্দে ইহুদি বিদ্রোহের সময় দ্বিতীয় মন্দিরটি ধ্বংস করে। দ্বিতীয় মন্দিরটি ৫৮৫ বছর টিকে ছিলো।
ইহুদি অক্ষতত্ত্ব বিশ্বাস করে ভবিষ্যতে মশীহের যুগে দ্বিতীয় মন্দিরটি নতুন তৃতীয় মন্দির দ্বারা প্রতিস্থাপিত হবে।
আমিন বুখারি
আমিন মুহাম্মদ জান বুখারি (أمين بخاري‎, Amin Bukhari; জন্ম: ২ মে ১৯৯৭; আমিন বুখারি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।
সৌদি ফুটবল ক্লাব আল ইত্তিহাদের যুব পর্যায়ের হয়ে খেলার মাধ্যমে টেমপ্লেটখেসংক্ষেপ ফুটবল জগতে প্রবেশ করেছেন এবং পরবর্তীকালে এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, সৌদি ক্লাব আল ইত্তিহাদের মূল দলে ডাক পাওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে আল ইত্তিহাদের তিনি একটি ম্যাচেও অংশগ্রহণ করেননি। অতঃপর ২০২০–২১ মৌসুমে তিনি আল নাসরে যোগদান করেছেন। মাঝে তিনি এক মৌসুমের জন্য আল আইনের হয়ে ধারে খেলেছেন।
প্রারম্ভিক জীবন
আমিন মুহাম্মদ জান বুখারি ১৯৯৭ সালের ২রা মে তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বুখারি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
স্যাম লক্সটন
স্যামুয়েল জন এভারেট স্যাম লক্সটন, ওবিই (Sam Loxton; জন্ম: ২৯ মার্চ, ১৯২১ - মৃত্যু: ৩ ডিসেম্বর, ২০১১) ভিক্টোরিয়ার আলবার্ট পার্ক এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার, ফুটবলার ও রাজনীতিবিদ ছিলেন। তন্মধ্যে, ক্রিকেট মাঠেই অধিক সফলতা পেয়েছেন মেলবোর্নের ওয়েসলি কলেজের সাবেক ছাত্র লক্সটন। ১৯৪৮ থেকে ১৯৫১ সময়কালে অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতি অল-রাউন্ডার স্যাম লক্সটন অপরাজেয় দল নামে পরিচিত ডোনাল্ড ব্র্যাডম্যানের নেতৃত্বাধীন অস্ট্রেলিয়া দলের সদস্যরূপে ইংল্যান্ড সফরে যান। ১৯৪৮ সালের ঐ সফরে অস্ট্রেলিয়া দল কোন খেলাতেই পরাজিত হয়নি।
প্রারম্ভিক জীবন
স্যাম সিনিয়র ও অ্যানি দম্পতির সন্তান তিনি। তার বাবা বৈদ্যুতিক মিস্ত্রী ছিলেন ও দ্বিতীয় স্তরের ক্রিকেটে কলিংউডের পক্ষে খেলতেন। ইয়ারা পার্ক স্টেট স্কুলে স্যামের লেখাপড়ার সূত্রপাত ঘটে। সেখানেই তিনি ব্যাট চালাতেন ও পাইন গাছকে স্ট্যাম্প হিসেবে ব্যবহার করে বিদ্যালয় মাঠে খেলতেন। পরিবার আর্মাডেলে স্থানান্তরিত হলে সেখানকার আর্মাডেল পাবলিক স্কুলে ভর্তি হন। মাধ্যমিক শিক্ষা সমাপ্তি করে মেলবোর্নের ওয়েসলি কলেজে পড়াশোনা করেন। ভবিষ্যতের ভিক্টোরিয়া ও অস্ট্রেলিয়া দলের সঙ্গী ইয়ান জনসনের সাথে পরিচিত হন।
দ্বিতীয় বিশ্বযুদ্ধ চলাকালীন তিনি ট্যাঙ্ক বিভাগে কাজ করেন। ৩১ জুলাই, ১৯৪২ তারিখে ভিক্টোরিয়ার ওয়াকলেই এলাকায় তালিকাভূক্ত হন ও ৭ নভেম্বর, ১৯৪৫ তারিখে সার্জেন্ট পদবী নিয়ে অবসর নেন। অধিকাংশ সময়ই তিনি বিভাগীয় সদর দফতরে ব্যয় করেন। যুদ্ধের ফলে লক্সটন ও মিলারের মধ্যকার সেন্ট কিল্ডায় গড়ে উঠা বন্ধুত্বপূর্ণ সম্পর্ক ভেঙ্গে যায়। ইংল্যান্ডে যুদ্ধবিমানের পাইলট হিসেবে নিযুক্তির পূর্বে মিলারকে দক্ষিণ অস্ট্রেলিয়ায় প্রশিক্ষণের জন্য প্রেরণ করা হয়। অন্যদিকে তাকে মেলবোর্নের সংরক্ষিত বাহিনীতে রাখা হয়। এরফলে ছুটিপ্রাপ্তি সাপেক্ষে তিনি ফুটবলের দিকে মনোনিবেশ ঘটাতে পেরেছিলেন।
অস্ট্রেলীয় রুলস ফুটবলের উদীয়মান খেলোয়াড় হিসেবেই তার আত্মপ্রকাশ ঘটে। ১৯৪২ সালে সেন্ট কিল্ডায় তার অভিষেক ঘটে। ভিএফএলে ৪১ খেলায় অংশ নিয়ে ১১৪ গোল করেন। ১৯৪৬ সাল পর্যন্ত ভিক্টোরিয়ান ফুটবল লীগে (ভিএফএল) সেন্ট কিল্ডায় ফরোয়ার্ড হিসেবে খেলেন। তিনটি জগতেই তার ভূমিকা ছিল উজ্জ্বীবনী শক্তিতে ভরপুর। কিন্তু ক্রিকেটে মনোনিবেশ ঘটানোর লক্ষ্যে ১৯৪৬ মৌসুম শেষে অবসর নেন।
খেলোয়াড়ী জীবন
মাঝারিসারিতে ব্যাটিংয়ে নেমে আক্রমণধর্মী ব্যাটিংশৈলী উপস্থাপন করতেন তিনি। এছাড়াও, ডানহাতি ফাস্ট মিডিয়াম সুইং বোলিং করতেন যাতে প্রতিপক্ষীয় ব্যাটসম্যানদের শরীরের ঊর্ধ্বাংশে স্পর্শ করতো। ফিল্ডিংয়েও সঠিক নিশানা ও শক্তিশালী থ্রোতে পারদর্শীতা দেখিয়েছেন।
১৯৪৬-৪৭ মৌসুমে প্রথম-শ্রেণীর ক্রিকেটে অভিষেক ঘটে তার। অভিষেকেই চমকপ্রদ অপরাজিত ২৩২* রান তোলেন যা অদ্যাবধি যে-কোন অস্ট্রেলীয় খেলোয়াড়ের রেকর্ড হিসেবে বিবেচিত হয়ে আসছে। ৬ষ্ঠ উইকেট জুটিতে ডগ রিংয়ের সাথে জুটি গড়ে ২৮৯ রান তুলেন। তন্মধ্যে, রিংয়ের সংগ্রহ ছিল ১৪৫। প্রথম মৌসুমেই দারুণ সফলতা পেয়ে সফরকারী ভারতের বিপক্ষে ১৯৪৭-৪৮ মৌসুমের সিরিজের চূড়ান্ত টেস্টে খেলার সুযোগ পান। ইতোমধ্যেই সিরিজ জয়ী অস্ট্রেলিয়া দল আসন্ন ইংল্যান্ড সফরকে সামনে রেখে নতুনদের সুযোগ দিতে মাঠে নামায়। লেন জনসন, লক্সটন ও সতীর্থ ভিক্টোরীয় ডগ রিংয়ের একযোগে টেস্ট অভিষেক ঘটে। সুযোগের সদ্ব্যবহার করতে তিনি পিছু হটেননি। মেলবোর্ন ক্রিকেট গ্রাউন্ডে নিজেদের সমর্থকদের সামনে নেমে অভিষেক শতকধারী নীল হার্ভে'র সাথে ১৫৯ রানের জুটি গড়েন। এ প্রসঙ্গে লক্সটন বলেন যে, তিনি স্নায়ুর চাপে ভুগছিলেন কিন্তু হার্ভে সহজাত খেলে তাকে মাঠে অবস্থান নিশ্চিত করতে বেশ সহায়তা করেন। ৮০ রান ও তিন উইকেট তুলে ইংল্যান্ড সফরে দলের সদস্যতা নিশ্চিত করেন লক্সটন।
ঐতিহাসিক সফরে লক্সটন ধীরগতিতে অগ্রসর হন। ইংল্যান্ড সফরের শেষ তিন টেস্টে খেলার সুযোগ পান। তন্মধ্যে চতুর্থ টেস্টে আক্রমণধর্মী ও পাল্টা আক্রমণে ৯৩ রান তুলে দলকে জয়ে প্রভূতঃ সহায়তা করেন। ১৯৪৯-৫০ মৌসুমে জাতীয় দলে পাকাপোক্ত আসনে বসেন। দক্ষিণ আফ্রিকায় পাঁচ টেস্টের সবগুলোতেই অংশ নেন ও আন্তর্জাতিক পর্যায়ে নিজের একমাত্র সেঞ্চুরি তুলে নেন।
১৯৫০-৫১ মৌসুমে নিজ দেশে অনুষ্ঠিত টেস্টে নিয়মিত সদস্য ছিলেন। কিন্তু খেলার ধারাবাহিকতা বজায় রাখতে না পারায় ইংল্যান্ডের বিপক্ষে তিন টেস্ট খেলার পর বাদ পড়েন। এরপর অস্ট্রেলিয়ার পক্ষে আর কোন খেলায় অংশগ্রহণের সুযোগ ঘটেনি তার। জাতীয় দল থেকে বাদ পড়ার পর প্রথম-শ্রেণীর ক্রিকেটে ভিক্টোরিয়ার পক্ষে আরও সাত মৌসুম খেলেন।
অবসর
১৯৫৭-৫৮ মৌসুম শেষে ক্রিকেট থেকে অবসর নেয়ার পর প্রশাসকের ভূমিকায় অবতীর্ণ হন। ভিক্টোরিয়ার আইনসভায় ২৪ বছর সদস্যতা লাভ করেন। রাজনীতিতে প্রবেশের পূর্বে ব্যাংকে চাকুরি করেন। ১৯৫৬ সালে অস্ট্রেলিয়ায় টেলিভিশন সম্প্রচার শুরু হয়। সেখানে তিনি প্রথম প্রজন্মের ধারাভাষ্যকার হিসেবে অংশ নেন। ১৯৫৬ সালের শেষদিকে মেলবোর্নে গ্রীষ্মকালীন অলিম্পিকে জিটিভি-৯ এর পক্ষে ধারাভাষ্যকার ছিলেন। মার্কিন ট্র্যাক অ্যান্ড ফিল্ড তারকা জেসি ওয়েন্সও তার সাথে ছিলেন।
লিবারেল পার্টির সদস্যরূপে লক্সটন রাজনীতিতে প্রবেশ করেন ও ভিক্টোরিয়ার আইনসভায় সদস্য মনোনীত হন। ১৯৫৫ থেকে ১৯৭৯ সময়কালে প্রাহরান নির্বাচনী জেলার প্রতিনিধিত্ব করেন। এছাড়াও এ সময়ে ক্লাব, রাজ্য ও আন্তর্জাতিক পর্যায়ের ক্রিকেটেও প্রশাসক হিসেবে সক্রিয় ছিলেন তিনি। দুই দশকেরও অধিক সময়কাল রাজ্যদল নির্বাচক ছিলেন। ১৯৭০-৭১ মৌসুম থেকে টানা দশ বছর জাতীয় পর্যায়ে অংশ নেন। ১৯৫৯-৬০ মৌসুমে দলের ব্যবস্থাপক হিসেবে উপমহাদেশে অস্ট্রেলিয়া দলের সফরে ছিলেন। গুরুতর ব্যক্তিগত সমস্যা থাকা স্বত্ত্বেও সফলভাবে দলের সফর উপভোগ করেন। মাঠ ও মাঠের বাইরে বেশকিছু ঘটনার সাথে নিজেকে জড়িয়ে ফেলেন ও খেলোয়াড়দের সাথে দুর্ব্যবহার করতেন। কিন্তু, ১৯৮১ সালে আন্ডার-আর্ম ঘটনার ফলে ক্রিকেট প্রশাসন থেকে নিজেকে সরিয়ে ফেলেন। ১৯৭৯ সালে সংসদ থেকে চলে আসার পর সাবেক রাজনীতিবিদ লক্সটন এলিস, সলমান এন্ড সিওয়ার্ড নামীয় আবাসন প্রতিষ্ঠানে যোগ দেন।
ব্যক্তিগত জীবন
লক্সটন সর্বমোট তিনবার বিবাহ-বন্ধনে আবদ্ধ হন। প্রথম স্ত্রী হিল্ডার সাথে নয় বছর বৈবাহিক সম্পর্ক স্থাপনের পর কোন সন্তানাদি না থাকা অবস্থায় ফেব্রুয়ারি, ১৯৫২ সালে বিবাহ-বিচ্ছেদ ঘটান। এরপর ১৯৪৯-৫০ মৌসুমে দক্ষিণ আফ্রিকা সফরে পরিচিত হওয়ায় কার্ল বন্ডকে বিয়ে করেন। এ সংসারে দুই পুত্র ছিল। এরপর বন্ডের সাথে সম্পর্ক ছিন্ন করে তৃতীয় স্ত্রী জোয়ান শিল্সকে বিয়ে করেন। ২০০০ সালে একইদিনে তার এক পুত্র ফিজিতে হাঙরের আক্রমণে নিহত ও তৃতীয় স্ত্রী পারিবারিক সুইমিং পুলে ডুবে মারা যান। পরবর্তীতে তিনি একাকী বসবাস করতে ও প্রায় অন্ধ অবস্থায় জীবন অতিবাহিত করতেন। অতঃপর ৩ ডিসেম্বর, ২০১১ তারিখে ৯০ বছর বয়সে স্যাম লক্সটনের দেহাবসান ঘটে।
আব্দুল মান্নান (শিক্ষক)
আব্দুল মান্নান (১ জানুয়ারি ১৯৩২ – ৩০ এপ্রিল ২০০৭) একজন বাংলাদেশী একাডেমিক।  তিনি ঢাকা বিশ্ববিদ্যালয়ের ১৯তম উপাচার্য হিসেবে দায়িত্ব পালন করেছেন।
জন্ম
আব্দুল মান্নান ১ জানুয়ারি, ১৯৩২ সালে তৎকালীন বেঙ্গল প্রেসিডেন্সি, ব্রিটিশ ইন্ডিয়ার নরসিংদীর একটি গ্রামে জন্মগ্রহণ করেন। গ্রমের নাম সৈয়দপুর, যা মনোহারদি উপজেলার অধীনে অবস্থিত।
শিক্ষা ও কর্মজীবন
আব্দুল মান্নান ১৯৫৫ সালে ঢাকা বিশ্ববিদ্যালয়ে ভর্তি হন। তিনি বায়োকেমিস্ট্রি বিভাগ নিয়ে মাস্টার্স ডিগ্রী অর্জন করেন।
কর্মজীবন
১৯৬১ সালে আব্দুল মান্নান  বায়োকেমিস্ট্রি বিভাগে প্রভাষক পদে যোগদান করেন। এরপর ১৯৮৩ সালে ফার্মেসী বিভাগে বদলি হন।
অধ্যাপক এম. শামসুল হকের পরে আব্দুল মান্নান ঢাকা বিশ্ববিদ্যালয়ের উপাচার্য হিসেবে নিয়োগ লাভ করেন। তিনি ১৯৮৬ সালের ১২ জানুয়ারি থেকে ১৯৯০ সালের ২২ মার্চ মাস পর্যন্ত ঢাকা বিশ্ববিদ্যালয়ের ভাইস-চ্যান্সেলর হিসেবে দায়িত্ব পালন করেছেন। তার উত্তরসূরী হলেন অধ্যাপক মোহাম্মদ মনিরুজ্জামান মিঞা।
পরিবার
আব্দুল মান্নান ৪ পুত্র ও ২ কন্যা সন্তানের জনক।
মৃত্যু
আব্দুল মান্নান ২০০৭ সালের ৩০শে এপ্রিল ঢাকায় মৃত্যুবরণ করেন। তার জানাযার নামায পরদিন ঢাকা বিশ্ববিদ্যালয় জামে মসজিদে আসরের নামাযের পর অনুষ্ঠিত হয়। এরপর তাকে নরসিংদীর পারিবারিক গোরস্থানে দাফন করা হয়।
ইঙ্গ-মহীশূর যুদ্ধ
thumb|right|240px|হায়দার আলী ১৭৬২ সালের চিত্রে, যাতে ভুলভাবে বর্ণিত আছে: 'মারাঠা সেনাপতি। যার নেতৃত্বে তার বাহিনী ভারতে ব্রিটিশদের বিরুদ্ধে লড়াই করেছে'। (ফরাসী চিত্রকলা)ইঙ্গ-মহীশূর যুদ্ধ ১৮'দশ শতাব্দীর শেষ তিন দশক ধরে চলা ভারতের একটি পালাক্রমিক যুদ্ধ, যা মহীশূর রাজ্য এবং প্রধাণত: মাদ্রাজ প্রেসিডেন্সির ব্রিটিশ ইস্ট ইন্ডিয়া কোম্পানির প্রতিনিধিদের মধ্যে সংগঠিত হয়েছিলো। চতুর্থ যুদ্ধে, হায়দার আলী ও টিপু সুলতানের পতন ঘটে এবং ব্রিটিশ এবং তাদের জোট নিজেদের মধ্যে রাজ্যটি বণ্টন করে নেয়।
রবিন হুড (২০১৮-এর চলচ্চিত্র)
রবিন হুড ২০১৮ সালে মুক্তি পাওয়া অটো বাথুর্সট পরিচালিত মার্কিন একশন এডভেঞ্চার চলচ্চিত্র। এটির চিত্রনাট্য রচনা করেন বেন চান্দলার ও ডেভিড জেমস। এটি রবিন হুডের গল্পের ওপর ভিত্তি করে তৈরি করা চলচ্চিত্র।
"রবিন হুড" লায়ন্সগেটে ২১ শে নভেম্বর ২০১৮ তারিখে মুক্তি পায়।
মুক্তি
রবিন হুড চলচ্চিত্রটি ২১ শে নভেম্বর ২০১৮ তারিখে মুক্তি পায়।
গণ (জীববিদ্যা)
একটি গণের গঠন শ্রেণিবিন্যাসবিদরা নির্ধারণ করে থাকেন। গণ শ্রেণি বিভক্তকরণের মানদণ্ডগুলো কঠোরভাবে সংবিধিবদ্ধ নয়, তাই বিভিন্ন কর্তৃপক্ষ প্রায়শই গণগুলোর জন্য বিভিন্ন শ্রেণিবিন্যাস তৈরি করে থাকে। কিছু সাধারণ পদ্ধতি ব্যবহার করা হয়, তবে একটি নতুন সংজ্ঞায়িত গণ বর্ণনামূলকভাবে উপযোগী হওয়ার জন্য এই তিনটি মানদণ্ড পূরণ হওয়া উচিত বলে মনে করা হয়:
তদুপরি, অন্যান্য (সাদৃশ্যপূর্ণ) গণগুলোর মতো একই ধরণের ফাইলোজেনেটিক একক দিয়ে গণগুলো গঠন করা উচিত।
ব্যুৎপত্তি
ইংরেজি "জিনাস" শব্দটি এসেছে গ্রীক শব্দ থেকে, এটি একটি বিশেষ্য রূপ যা অন্য একটি শব্দ gignere ('সহ্য করা; জন্ম দেওয়া') এর সাথে সম্পর্কিত। সুইডিশ শ্রেণিবিন্যাসবিদ কার্ল লিনিয়াস তার ১৭৫৩ সালে প্রকাশিত স্পিসিজ প্লান্টারাম- এ এর ব্যবহার জনপ্রিয় করে তোলেন, কিন্তু ফরাসি উদ্ভিদবিদ জোসেফ পিটন ডি টোর্নফোর্ট (১৬৫৬-১৭০৮) কে "গণসমূহের আধুনিক ধারণার প্রতিষ্ঠাতা" হিসাবে বিবেচনা করা হয়।
ব্যবহার
একটি গণের বৈজ্ঞানিক নাম (বা বৈজ্ঞানিক উপাধি) কে গণগত বা জেনেরিক নামও বলা হয়; আধুনিক ঘরানার সহায়িকা এবং বিজ্ঞানে, এটির প্রথম বর্ণ সর্বদা বড় হাতের অক্ষরে লেখা হয়। এটি জীবের নামকরণের পদ্ধতি বা দ্বিপদ নামকরণে একটি মৌলিক ভূমিকা পালন করে, যেখানে এটি একটি প্রজাতির বৈজ্ঞানিক নামের সাথে সংযুক্ত থাকে: উদ্ভিদবিজ্ঞানগত নাম এবং নির্দিষ্ট নাম (প্রাণিবিদ্যা) দেখুন।
নামকরণে ব্যবহার
জীবের বৈজ্ঞানিক নামের নিয়মগুলো নামকরণ বিধিগুলোতে নিহিত আছে, যা প্রাণী (প্রোটিস্ট সহ), গাছপালা (এছাড়াও শেওলা এবং ছত্রাক সহ) এবং প্রোকারিওটস (ব্যাকটেরিয়া এবং আর্কিয়া) এর প্রতিটি প্রজাতিকে একটি একক ও অনন্য নাম দেওয়ার সুযোগ করে দেয়। এটি গঠনগতভাবে ল্যাটিন এবং দ্বিপদ বিশিষ্ট; এটি সাধারণ বা আঞ্চলিক নামের বিপরীত, যা অ-প্রমিত এবং অ-অদ্বিতীয় হতে পারে, এবং সাধারণত দেশ ও ভাষার ব্যবহার অনুসারে পরিবর্তিত হয়।
ভাইরাস ব্যতীত, একটি প্রজাতির নামের জন্য প্রমিত বিন্যাসে জেনেরিক নাম রয়েছে, যাতে প্রজাতিটি যে গণের অন্তর্গত তা নির্দেশ করে, তারপর নির্দিষ্ট বিশেষণটি অনুসরণ করে, যা (সেই গণের অন্তর্ভুক্ত) প্রজাতির জন্য অনন্য। উদাহরণস্বরূপ, ধূসর নেকড়ের বৈজ্ঞানিক নাম Canis lupus, Canis ('কুকুর' শব্দের ল্যাটিন) সাধারণ নাম যা নেকড়ের নিকটাত্মীয় এবং lupus ('নেকড়ে' শব্দের ল্যাটিন) এর সমন্বয়ে গঠিত হয়েছে যা নেকড়েটির নির্দিষ্ট নাম। জীববিজ্ঞানের একটি উদাহরণ: হিবিস্কাস আর্নোটিয়ানাস, হাওয়াইয়ের স্থানীয় হিবিস্কাস গণের একটি বিশেষ প্রজাতি। নির্দিষ্ট নামটি ছোট হাতের অক্ষরে লেখা হয় এবং এর পরে প্রাণীবিদ্যায় উপ-প্রজাতির নাম বা উদ্ভিদবিদ্যায় বিভিন্ন অধঃপ্রজাতিগত নাম আসতে পারে।
যখন জেনেরিক নামটি ইতোমধ্যেই আলোচ্য প্রসঙ্গ থেকে জানা যায়, তখন এটিকে এর প্রাথমিক অক্ষরে সংক্ষিপ্ত করা যেতে পারে, উদাহরণস্বরূপ, Canis lupus এর জায়গায় C. lupus লেখা হয়। যেখানে প্রজাতিগুলিকে আরও উপবিভক্ত করা হয়, জেনেরিক নাম (বা এর সংক্ষিপ্ত রূপ) সেখানেও এটি বৈজ্ঞানিক নামের প্রধান অংশ গঠন করে, উদাহরণস্বরূপ, ইউরেশিয়ান নেকড়ে উপ-প্রজাতির জন্য Canis lupus lupus, বা জীববিজ্ঞানগত উদাহরণ হিসাবে, Hibiscus arnottianus ssp. immaculatus। এছাড়াও, উপরের উদাহরণগুলোতে দৃশ্যমান যে, গণের বৈজ্ঞানিক নামের ল্যাটিনকৃত অংশ এবং তাদের অন্তর্ভুক্ত প্রজাতি (এবং ইনফ্রাস্পেসিস বা অধঃপ্রজাতি, যেখানে প্রযোজ্য) প্রচলিতভাবে, ইটালিক অক্ষরে লেখা হয়।
ভাইরাসের প্রজাতির বৈজ্ঞানিক নাম বর্ণনামূলক, আকারে দ্বিপদ নয় এবং তাদের ধারণকৃত গণের একটি ইঙ্গিত অন্তর্ভুক্ত করতে পারে বা নাও পারে; উদাহরণস্বরূপ, ভাইরাসের প্রজাতি "সালমোনিড হারপিসভাইরাস ১", "সালমোনিড হারপিসভাইরাস ২" এবং "সালমোনিড হারপিসভাইরাস ৩"- এগুলোর সবই সালমোনিভাইরাস গণের অন্তর্ভুক্ত; তবে, "এভারগ্লেডস ভাইরাস " এবং "রস রিভার ভাইরাস" এর আনুষ্ঠানিক নামগুলির সাথে যে গণের প্রজাতি নির্ধারণ করা হয়েছে তা হলো আলফাভাইরাস ।
অন্যান্য পদে বৈজ্ঞানিক নামের মতো, ভাইরাস ব্যতীত অন্য সকল গোত্রতে, গণের নামগুলো তাদের কর্তৃপক্ষের সাথে উদ্ধৃত করা যেতে পারে; সাধারণত প্রাণীবিদ্যায় "লেখক, বছর" এবং উদ্ভিদবিদ্যায় "লেখকের আদর্শ সংক্ষিপ্ত নাম" আকারে লেখা হয়। সুতরাং উপরের উদাহরণগুলিতে, ক্যানিস গণটিকে সম্পূর্ণরূপে "Canis Linnaeus, 1758" (প্রাণিবিদ্যার ব্যবহার) হিসাবে উদ্ধৃত করা হবে, যেখানে হিবিস্কাস, লিনিয়াস কর্তৃক ১৭৫৩ সালে প্রথম প্রতিষ্ঠিত, কিন্তু এটিকে কেবলমাত্র "Hibiscus L." (উদ্ভিদবিজ্ঞানগত ব্যবহার) লেখা হয়।
জেনেরিক নামের শ্রেণীবিভাগ
ফলস্বরূপ, যে কোনো সময়ে বৈধ নামের চেয়ে উপলভ্য নাম বেশি থাকবে, যে নামগুলো বর্তমানে ব্যবহৃত হচ্ছে শ্রেণিবিন্যাসবিদদের রায়ের উপর নির্ভর করে; একাধিক নামের অধীনে বর্ণিত ট্যাক্সা একত্রিত করে, বা ট্যাক্সাকে বিভক্ত করে, যা পূর্বে সমার্থক হিসাবে বিবেচিত উপলব্ধ নামগুলো ব্যবহারে ফিরিয়ে নিয়ে আসতে পারে। প্রাণিবিদ্যায় "অনুপলব্ধ" নামগুলোর মধ্যে এমন নাম রয়েছে যেগুলো ইন্টারন্যাশনাল কোড অফ জুওলজিক্যাল নমেনক্লেচার কোডের বিধান অনুসারে প্রকাশিত হয়নি, যেমন, ভুল মূলশব্দ বা পুরনো বানান, শুধুমাত্র একটি থিসিসে প্রকাশিত নাম এবং ১৯৩০ সালের পরে প্রকাশিত জেনেরিক নামগুলো যাতে কোন প্রকারের প্রজাতি নির্দেশিত নেই। প্রাণিবিদ্যাগত নিয়মের "শব্দকোষ" বিভাগ অনুসারে, নিরুদ্ধ নামগুলো (প্রাণীবিজ্ঞানের আন্তর্জাতিক কমিশনের প্রকাশিত "মতামত" অনুসারে) পাওয়া যায় তবে ট্যাক্সনের বৈধ নাম হিসাবে ব্যবহার করা যাবে না; যাইহোক, নিরুদ্ধ গবেষণাগুলোতে প্রকাশিত নামগুলো আলোচ্য কাজের সাথে সম্পর্কিত প্রাসঙ্গিক মতামতের মাধ্যমে অনুপলব্ধ হিসেবে নির্ধারণ করা হয়েছে।